Nemam dva mozga, nego računala u glavi.
Katkad se urote protiv mene.
Jedno računalo razgovara s vama,
a drugo računalo koje radi u meni misli o nečem posve drugom.
Katkad se pojavi i treće računalo.
Mogao bih mu pristupiti da želim.
Zato mi je katkad teško usredotočiti se.
Godinama me to muči. Uvijek sam želio biti normalan.
Uklopiti se.
Ipak, nosim se s time.
To si ti. Nosi se s time, Vince.
Nije važno kakav želiš biti.
To si ti. Drukčiji si. Budi drukčiji.
Znate kako se kaže. „Jebe mi se za cijeli svijet.”
To je moj stav.
O čemu sad vaš drugi mozak razmišlja?
O nečemu što je jako zabavno i vezano je za seks.
GOSPODIN MCMAHON
ŠESTA EPIZODA: KRAJ
Vince McMahon napustio je WWE 2024.,
nakon optužbi za seksualno uznemiravanje, silovanje i podvođenje.
Većina razgovora koji slijede, uključujući one s Vinceom McMahonom,
snimljena je prije objavljivanja tih optužbi.
WrestleMania.
Svake godine...
Začepite!
Dvijetisućitih, nakon razdoblja eksplicitnosti,
Vince McMahon i dalje je bio važno medijsko lice tvrtke.
Međutim, nakon Austina stalno su tražili što će raditi.
A sad je vrijeme za borbu milijardera
u kojoj će netko ostati bez kose.
Stiže lovaš.
Pogledajte ga. To je Donald Trump.
Mnoge slavne osobe sjajno se provode u našem poslu.
Donald je među njima.
Donald je uvijek bio obožavatelj.
Otišao sam k Donaldu i rekao sam mu: „Imam ideju.”
„Što kad bismo obojica imali hrvača, predstavnika na WrestleManiji?”
Ako Donald Trump izgubi, obrijat ću mu glavu.
Naravno, ako ja izgubim, on će to učiniti meni.
Borba između Donalda Trumpa i Vincea McMahona
imala je najviše kabelskih pretplatnika
u povijesti profesionalnog hrvanja.
Bila je to golema atrakcija.
Hej, pogledajte! Donald Trump!
Trump! Donald Trump svladao je Vincea McMahona!
O, Bože!
Zabavio me Trump kad je nastupio.
Dođi ovamo.
Sjajno je komunicirao s obožavateljima hrvanja.
Izgledaju mi kao pametna skupina ljudi.
Bio je savršen za tu ulogu.
Donald Trump!
Nosi se odavde.
Zapravo, senzibilitet i javna persona Donalda Trumpa
mnogo više pristaju hrvaču
nego državniku.
Izbacite ga odavde.
Znate, htio bih ga odalamiti po licu.
Naš se utjecaj osjeti u mnogim sferama.
Dakako, i u politici.
Tko ne bi htio biti kao WWE?
Mogu činiti što god hoću.
Kao predsjednik imam pravo činiti što hoću.
Time se bavimo.
Predstavljamo ekscentrične likove
koji daju sulude izjave,
zbog čega svi govore: „Ne mogu vjerovati da je to rekao.”
Donald Trump je primjer toga
koliko je hrvanje prihvaćeno kao standard
u američkoj politici i društvu.
Govorimo u utjecaju Vincea McMahona i profesionalnog hrvanja na kulturu.
Izabrali smo predsjednika koji je nastupio kao hrvač na televiziji.
Možda je Trump takav, a možda je to utjecaj hrvanja.
No vidim sličnosti između Trumpa i Vincea McMahona.
Ne!
O, Bože!
Gospodin McMahon najbolji je lik koji je postojao u WWE-ju.
Međutim, nakon razdoblja eksplicitnosti
Gospodin McMahod je bio
rjeđe korišten lik.
Nakon razdoblja grube agresije
zagovarali smo Vinceovu krizu srednjih godina,
njegovu ludost i tomu slično.
Vince je htio nešto drugo.
Govorio je: „Što ako me ubiju?”
Popustili smo.
Izveo je zagonetan, čudnovat i atipičan nastup u ringu.
- Hvala vam. - Nešto nije u redu.
Dugo je hodao prema garderobi.
Prošao je pored boraca.
Zatim je ušao u limuzinu. Zastao je.
Vince voli dramatično zastati.
Tad je limuzina eksplodirala.
Snimka je bila savršena.
Mnogi su zvali ured i pitali: „Je li Vince dobro?”
Vince je želio da to izgleda stvarno.
Vijest su objavili na portalu.
Spikeri su bili utučeni.
Zapravo, kako sam čuo,
Donald Trump nazvao je Vinceov ured i pitao je li on dobro.
Ta je priča postala kontroverzna.
No dogodila se stvarna tragedija
zbog koje smo povukli tu priču.
U ZNAK SJEĆANJA
Dobra večer.
Večerašnja je priča trebala biti
da je nastradao moj lik, Gospodin McMahon.
Međutim, činjenica je
da su superzvijezda WWE-ja Chris Benoit, njegova supruga Nancy i sin Daniel
mrtvi.
Chris Benoit je bio izvrstan zabavljač u ringu.
Postigao je sve u ovom poslu.
Bio je svjetski prvak. Jedan je od najvećih svih vremena.
Mislim da je bio sjajan tip.
Kad hrvač premine,
emisija Raw iduće večeri snima se u počast toj osobi.
Snimili smo emisiju u čast Chrisu.
Večeras odajemo počast Chrisu Benoitu.
Dok je emisija trajala,
saznali smo pojedinosti
o onome što se dogodilo i što je Chris učinio.
Večeras imamo nove informacije o smrti hrvača Chrisa Benoita.
Vlasti u Georgiji kažu da nije riječ o nesreći.
Chris Benoit zadavio je suprugu i ugušio njihova sedmogodišnjeg sina,
a zatim se objesio u svojoj kući.
Kad je došlo do incidenta s Chrisom Benoitom,
do ubojstva i samoubojstva,
uzdrmani su temelji WWE-ja.
Tragedija Benoitovih vratila je McMahona i WWE u središte pozornosti.
TESTOSTERON
Optužbe o zlouporabi steroida i droga.
Počela su nagađanja o steroidnom bijesu
kao uzroku događaja tog kobnog vikenda.
Krivili su steroide za sve.
Znam samo da nitko zbog steroida neće pobiti cijelu svoju obitelj
ili učiniti takvo što.
Nema nikakve veze između uzimanja steroida
i zločina Chrisa Benoita.
Ljudska bića imaju mane.
Chris je prolupao.
To je sveprisutna pojava.
I to je jedino što mogu zaključiti.
- Jesi li uspio? - Pričekaj.
- Idemo. - Dobro.
Bio sam obožavatelj Chrisa Benoita.
Upoznao sam ga kad sam se počeo hrvati.
Prvi sam put nastupio 2002.
U ring ulazi Christopher Nowinski.
Diplomac s Harvarda. Sjajan je, J. R.
Nakon godinu dana imao sam potres mozga zbog kojega mi je karijera završila.
Godine 2003. i 2004. svi su mislili da je potres mozga glupost
i da sam slabić.
Tad sam se odlučio više posvetiti
istraživanju potresa mozga
i pokušati promijeniti globalno mišljenje o potresu mozga.
Kad sam čuo vijest o Chrisu Benoitu,
na temelju njegova stila hrvanja bio sam siguran
da ima CTE.
Kronična traumatska encefalopatija (CTE)
degenerativna je bolest mozga uzrokovana repetitivnim ozljedama glave.
Nastaju problemi s emocijama i ponašanjem,
dezinhibicija, agresija i depresija.
S vremenom su simptomi sve gori, a mozak doslovno propada.
Međutim, 2007. nitko nije čuo za CTE.
Vince McMahon bio je u emisiji Today
i dao svoje objašnjenje onoga što se dogodilo.
Nismo mogli znati da je taj čovjek čudovište.
Izjavio je da nisu znali kakvo je Chris čudovište.
Moje je mišljenje bilo da je bolest čudovište,
a ne Chris.
Na kraju sam nazvao Chrisova oca.
Kroz suze nam je dopustio da proučimo njegov mozak.
UBOJIČIN MOZAK
Liječnik je proučio Benoitov mozak.
Tvrdi da je pretrpio oštećenja u ringu.
Nadalje, rekao je da je Benoitov mozak najgori koji je vidio.
Tražili smo komentar World Wrestling Entertainmenta.
U svojoj su izjavi rekli
da je zaključak kako je potres mozga možda doveo do Benoitove mahnitosti
puko nagađanje i dodali su:
„Poštujemo želju njegova oca
da učini sve što može i nađe objašnjenje.”
Taj je liječnik dao besmislenu izjavu
o tome zašto je Chris Benoit to učinio.
Navodno je imao oštećenje mozga.
Pokazao je kako Chris skače u ring i udara protivnika glavom.
Benoit koristi glavu kao oružje!
To je predstava.
Kad me netko lagano uhvati za zglob
i zavrne ga, zavičem: „Jao, boli!
Bože, ubit ćeš me!” To je predstava.
Izgleda kao ozljeda, a nije.
Znamo što radimo. Ne ozljeđujemo se.
Glava mu je odskočila poput lopte!
Dugo sam radio.
Jednom sam pao na glavu i dobio potres mozga.
Osim toga, ne sjećam se da sam ikad imao potres mozga
tijekom profesionalnog hrvanja.
Imam jasno mišljenje o tome.
Ako se hrvate i često imate potres mozga,
vjerojatno negdje griješite.
Nisam pobornik CTE-ja.
Ne vjerujem u to.
Da. Vidio sam dijapozitive mozga Chrisa Benoita.
Imao je CTE. Nema dvojbe.
CTE je bolest koja se jasno vidi pod mikroskopom,
a svi su nas osporavali.
NFL nas je osporavao.
NHL nas i dalje osporava.
FIFA također. Svi nas žele osporiti.
Stoga sam se iznenadio kad me nazvao Vince McMahon
i rekao da želi pomoći.
Chris je napadao WWE.
Mislim da to treba istražiti.
Pitao sam ga što radi.
Rekao sam mu: „Pomoći ćemo ti ako tvoje istraživanje bude pošteno.
Želimo znati više o sebi.”
Bio je to početak temeljite promjene
u njihovu pristupu.
Pozvali su me da dođem učiti hrvače
onome što znam o CTE-u.
Neke smo zahvate prestali izvoditi.
Napada Gospodina McMahona!
Prestali smo se udarati metalnim stolicama po glavi.
Moram priznati da sam isprva bio ljutit.
Zar ćete nam oduzeti stolice?
One su naš zaštitni znak.
Pazi! Straga!
Ja sam stara garda. Stolicama pričamo neku priču.
Vince je donio odluku.
Nema više udaraca po glavi stolicom.
Shvaćam.
Tvrtka je postala javno dioničko društvo.
Chef Boyardee predstavlja...
Kad pokušavate doći do većih oglašivača,
sigurnost i dobrobit sportaša i zabavljača na prvom je mjestu.
Dakle, to je bilo najbolje za posao.
Mislite li da ih motivira briga za hrvače,
dobrobit posla ili nešto treće?
Ne znam što.
Ne znam što ih najviše motivira,
ali potvrđeno je da je bolje za hrvače
i da je dobro za posao.
Najvažnije je da su svi interesi usklađeni
i da postupaju ispravno.
Ono što se dogodilo s Chrisom Benoitom imalo je za posljedicu
mnogo negativnog publiciteta.
To nije stvarno, ali bol jest.
Profesionalni hrvači lome vratove
i prolijevaju litre krvi u ringu.
Mnogi se okreću steroidima i analgeticima
kad provode više od 200 dana na putu.
A mnogi ne dožive 40. rođendan.
Hrvači su umirali mladi,
često zbog kombinacije lijekova i steroida.
Kad su hrvači umirali, to nije utjecalo na popularnost hrvanja
zato što su obožavatelji to shvaćali kao smrt likova s televizije.
Nisu shvaćali da je umro 36-godišnji suprug
i otac troje djece.
Publika je znala da umiru.
Nije ju bilo briga ili se tako činilo.
„Dajte nam idućeg.”
Isprva je Vince McMahon sve zanijekao, kao i uvijek.
„Te smrti nemaju veze s nama. To je njihov izbor.”
Znate li koji je razlog zašto umiru ljudi mlađi od 45 godina?
Želite li reći da sam odgovoran zato što su umrli? Naime...
Pitam vas jeste li u nekom obimu odgovorni za to.
Upriličili su mi razgovor s nagrađivanim Armenom Keteyianom.
Kad me netko napada,
pripadnik medija ili bilo tko drugi,
moram se braniti.
Pritom sam uvredljiv.
Ne prihvaćam odgovornost za njihovu preranu smrt.
Nikakvu odgovornost.
Gledate me kao da mislite:
-„Vince, kako to možeš reći?” - Da...
Ne prihvaćate odgovornost? Hrvali su se za vas.
Bili su dio vaše organizacije.
Radili su 200 noći godišnje za vas.
- O, Bože. Ne... - Tako su živjeli.
Zaboga, ne možete vjerovati.
Kako me to gledate? „Kako to možeš reći, Vince...”
Kad pogledate, svi zabavljači koji su preminuli
rekreativno su pili lijekove na recept.
Mnogi su uzimali tablete jer su im davale osjećaj ugode.
Kad ih pomiješate sa steroidima ili nekim drugim podizačima raspoloženja,
srce je pod velikim pritiskom.
To je užasan koktel.
To se događalo.
„Pronađen mrtav u hotelskoj sobi.” To je bio uobičajen scenarij.
Zašto to nije na naslovnici?
Milijuni ih klinaca obožavaju, a oni umiru kao muhe.
Gdje su vijesti?
McMahon ih je izbjegao.
Bilo je lošeg publiciteta, ali ne previše.
Ljudi jednostavno misle:
„Ne želimo gubiti vrijeme i istraživati lažne vijesti.”
Međutim, je li to bila prekretnica za WWE?
Sad bih rekao da jest.
To je ipak dovelo do mnogih važnih promjena u hrvanju.
Revnije su pratili potrese mozga.
Revnije su pratili zlouporabu droga.
Pristali su plaćati rehabilitaciju potpisnicima ugovora
čak i nakon odlaska iz tvrtke.
Raspored je skraćen.
Umjesto deset radnih dana i tri slobodna dana uveli su
četiri radna i tri slobodna dana, a sad je još bolje.
Promjene su bile goleme.
WrestleMania 30.
Nikad prije nisam izgubio na WrestleManiji.
Imao sam rezultat 21:0.
Niz pobjeda glavni je razlog zašto je WrestleMania privlačna.
Nastavlja se nevjerojatni niz pobjeda!
Namjeravao sam pobijediti i nastaviti dobar niz.
Međutim, tog je dana Vince ušao u moju garderobu.
Rekao je: „Mark, pustit ćemo Brocka da pobijedi večeras.”
Brock Lesnar!
Odlučio sam u posljednji tren.
Mark nije bio spreman.
Mislim da je bio u psihološkom šoku.
Nakon desetak minuta borbe dobio sam potres mozga.
Borba je trajala 25 minuta,
ali ja se ni dan-danas ničeg ne sjećam.
Kad razmišljam o tome, ne sjećam se Markova potresa mozga.
Možda se to dogodilo.
Ipak, mislim da se Mark ničeg ne sjeća
zato što je to bio traumatičan događaj za njega.
Jedan, dva, tri.
Odvezli su me u bolnicu.
Vince je napustio WrestleManiju kako bi došao u bolnicu.
Bio je ondje s mojom ženom.
Tješio ju je.
Nitko ne može nauditi Pogrebniku!
Nisam razmišljao o ozljedama.
Čak ni kad sam stvarno ozlijeđen.
Razmišljao sam samo kako ću ozdraviti
i vratiti se na posao.
Imao sam 18 operacija.
Hrom sam.
Katkad ne mogu ustati iz kreveta,
ali ne bih ništa mijenjao.
Volim to. Da mogu, još bih se time bavio.
Mi hrvači
katkad mislimo da smo neuništivi.
Jednostavno je tako. Takvi smo.
U drugu ruku,
ne želim vidjeti novu generaciju hrvača
u situacijama koje su snašle mnoge hrvače prije njih.
Iz Charlottea u Sjevernoj Karolini stiže nam Cody Rhodes!
Došao sam u WWE 2007.
Još su se nosili s posljedicama užasne tragedije Chrisa Benoita.
Stoga je zdravstvena politika postala važan dio tvrtke.
Kao prvo, uvodimo novu politiku o drogama.
Potiho sam došao u WWE u kojem nije bilo droga.
Takva je bila i politika emisija.
Zapravo, ušli smo u razdoblje rangiranja TV programa.
Vince je promijenio rangiranje u ono koje preporučuje roditeljski nadzor
zbog općeg stava oglašivača.
Hajde!
Raskalašen i brutalan pristup
prisutan u razdoblju grube agresije...
nisu odobravali sponzori.
Ovo su statistički podaci...
Vince je biznismen, predsjednik uprave.
Želi zaraditi što više novca za tvrtku.
Vince je želio postići više, doći do više obitelji i djece.
Napravili smo preokret koji se isplatio.
Doslovno i preneseno, u obliku dobiti.
Cijena dionica je skočila.
Sponzorstva su postala mnogo unosnija.
No publika sklona eksplicitnosti i gruboj agresiji
mislila je da je to Muppet Show.
To je i bio. Muppeti su jednom bili voditelji.
Sve ono što je WWE činilo posebnim, tajnim i zabranjenim užitkom
sad im je oduzeto.
To im je ostavilo gorak okus u ustima.
Činim ono što je ispravno za sve vas
iz poslovne perspektive.
Razmišljam dugoročno,
a vi ne shvaćate što činim.
S vremenom ćete shvatiti.
Kad je prešao na rangirani program, neki su se obožavatelji žalili.
No vremena se mijenjaju, kao i gledišta. Treba im se prilagoditi.
Ublažili su ton.
Slijedi natjecanje diva...
Trenutak ženske evolucije poklopio se s rangiranjem programa.
Prikaz žena iz branše napredovao je i sazrijevao.
To je savršen spoj ljepote i snage.
Žene koje su dolazile u branšu
bile su mnogo sposobnije od onih koje su im prethodile.
Ženska evolucija bila je pokret koji su osnovali obožavatelji.
Obožavatelji su po društvenim medijima pisali #DajteDivamaŠansu,
uznemireni jer su hrvačice manje zastupljene na televiziji.
Vince je tad već postao tvrdokoran i bilo mu je teško mijenjati se.
Mislim da Vince nije bio siguran,
ali svejedno je htio dati obožavateljima ono što žele.
Obožavatelji su tražili više akcije u ringu
i svidjelo im se što vide, pa je pristao.
Stephanie nas je podržala.
Vidjela je što radimo
i zalagala se za to da žene dođu do izražaja.
Stephanie McMahon dugo je bila na televiziji.
Neslužbeno je postala javno lice tvrtke,
direktorica brendiranja.
To je radila.
A Paul Levesque, odnosno Triple H,
imao je sve više utjecaja na kreativni aspekt posla.
Pomagao je Vinceu kao njegova desna ruka.
Gdje je tad bio Shane?
Shane je već bio otišao.
Nije me bilo šest ili sedam godina prije 2016.
Nisam nastupao ni radio.
Osjećam se dobro.
Tad sam primio poziv.
Otac me nazvao i rekao: „Imam ideju.”
Rekao sam: „Dobro.”
U to vrijeme pričalo se
da će moj otac uručiti značajno priznanje
mog djeda mojoj sestri,
koja to uopće nije zaslužila.
Nitko na cijelom svijetu ne zaslužuje ovu nagradu više od tebe.
Tad je zasvirala moja glazba.
Svi su poludjeli.
I dan-danas
naježim se kad se sjetim toga.
Bilo je veliko zadovoljstvo doživjeti tako dugo i glasno odobravanje...
prilikom povratka...
nečemu što voliš.
Jebote! Jebote!
Vidio sam oca kako me gleda.
Ponosio se. Vidio sam mu to u očima.
Bio sam na rubu suza.
Moja je sestra gotovo zaplakala jer smo svi opet bili zajedno.
Bio je to važan trenutak.
Na kraju se dogodilo nešto jako fora.
Ti i tvoj suprug Triple H
zapravo uništavate ovu tvrtku.
Želim voditi Monday Night Raw.
Nakon toga moj je otac najavio borbu.
Jedna borba, jedna noć, suparnik kojega ja odaberem.
Reći ću ti gdje, kad i tko.
Što kažeš na to, Shane-O? Svi su sretni što vide Shane-O-Maca!
Imat ćeš borbu. Pristajem.
Dobro. Dobit ću posljednju priliku
da te prebijem.
Da ti razbijem lice.
Mjesto i vrijeme bit će WrestleMania.
A tvoj protivnik bit će Pogrebnik.
Dobro došao, Shane-O.
Bližila se WrestleMania 32...
...a ja nisam bio u ringu sedam godina.
Možete zamisliti ulazak, ne u neku malu prostoriju,
nego stadion s mnoštvom ljudi.
To je euforično.
Najbolje je što su deset minuta prije mog izlaska
moji sinovi bili iza pozornice.
Pitao sam žele li izaći sa mnom.
Želim da izađete sa mnom.
Rekli su: „Što? Ti to ozbiljno?”
Pogledajte tko je sa Shane-O-Macom!
Moji su sinovi činili što i ja i hrvali su se.
Mislio sam: „Vidi ti njih!”
Tad sam se morao pribrati
jer sam se trebao boriti s jednim od najboljih hrvača.
Začuo se Pogrebnikov gong
i svi su poludjeli.
Ostalo je povijest.
Shane-O ga je pogodio laktom! Shane!
Shane-O-Mac napada!
Pao je na uže!
Mogu samo zamisliti kako je biti sin Vincea McMahona.
Činilo se da Shane stalno pokušava nešto dokazati ocu.
Stalno.
Čak i kad je to značilo izvoditi najopasnije podvige
koji postoje u ovom poslu.
Shane McMahon ozbiljno je ozlijedio Kurta Anglea.
Naravno, kad nastupate,
želite pohvalu da ste obavili dobar posao.
Pogotovo od oca.
To je razlog zašto se uvijek dodatno potrudim u ringu.
Kurtu Angleu se loše piše!
Bože!
Moja borba s Kurtom Angleom bila je zaista ekstremna.
Kurt je slavni olimpijac čuven po svom bacanju.
Podigao me i bacio me.
Trebao sam proći kroz staklo. Udario sam o njega.
Pao sam na glavu.
Mislim da se Shaneova glava odbila od betonskog poda.
Rekao sam: „Olimpijče, slab si.
Ne možeš me ni baciti kroz staklo. Jadniče.”
Odjednom je podivljao.
Ne opet. O, Bože!
Uspio je iz treće.
Prvi put nije uspio. Udario sam o staklo.
Drugi put je bilo isto.
Iz trećeg pokušaja bacio me kroz staklo.
Zaboga!
Suosjećao sam sa Shaneom.
Junački je to podnio.
Samo je htio nešto dokazati ocu.
Shane je htio biti drukčiji. Htio se dokazati pod svaku cijenu.
Riskirao je kao nitko drugi.
Nije vrijedno toga!
Radio je ludosti koje se nitko ne bi usudio raditi.
Znao je da je to nešto samo njegovo.
O, Bože!
Riskirao sam.
Po mom mišljenju, ako vam je to u krvi, to je prihvatljivi rizik.
Shane, što radiš?
Shane-O-Mac! Bože!
Spremno sam to radio radi zabave i kako bih ispitao svoje granice.
Naravno, uvijek sam tražio očevu pohvalu.
Shane se penje na vrh paklenog kaveza!
- Shane se penje na kavez! - Prestani!
Koliko ti je stalo?
Koliko ti je stalo, Shane?
Ne to, molim te!
- Shane, ne čini to! - Nemoj!
- Shane, ne! - Ne!
Bože! Skočio je... Ne!
Znam da je uvijek htio da ga poštujem i sve ostalo.
Ne znam jesam li ga dovoljno hvalio.
Možda sam trebao više.
Otac me nikad nije hvalio i to je u redu.
Uvijek sam se ponosio Shaneom zbog onog što čini
i što pokušava
zato što daje sve od sebe.
Dva, tri.
Pogrebnik je pobijedio.
Ponosio sam se Shaneom u toj borbi.
Baš mi je žao Shanea. Pokušao je vratiti ugled.
Otac ga se odrekao.
Jesi li poslije vidio oca?
Te me noći zagrlio.
Da. Zagrlio me.
Bio je to jako emotivan povratak.
Shane se raznježio i rekao je:
„Uvijek sam želio samo tvoje poštovanje.”
Bio je to poseban trenutak.
Potapšao me i zagrlio. Da.
To sam dobio.
Je li bilo teško?
Jako.
Zaradio sam to.
Valjda jesam.
Ljudi u našem poslu često to govore o Vinceu.
„Bio mi je gotovo poput oca.”
Mi smo obitelj.
Ne obitelj McMahon. Imamo mnogo veću obitelj.
Ako govorimo o obitelji, ja sam otac.
On je očinska figura u mom životu.
Bio mi je poput oca.
Vince i ja smo poput oca i sina.
Iskreno rečeno, dao bih život za njega.
Nema sumnje da je Vince očinska figura u tvrtki.
Sve zvijezde WWE-ja očajnički traže njegovu pohvalu.
Čak i njegova djeca.
Pogledajte Shanea.
Kad se vratio, koristili su ga samo kao hrvača u ringu.
Činilo se da pokušava ponovo zadobiti Vinceovu naklonost,
a možda i ulogu nasljednika u WWE-ju.
Jesam li u nekom trenutku mislio da ću biti idući u nasljednom redu?
Naravno, s time da sam samo htio nastaviti obiteljski posao.
Vratio sam se osigurati budućnost.
Ne samo svojoj djeci, nego i tvojim kćerima.
U konačnici, i djeci svih njih.
Zato sam se vratio u WWE.
Htio je biti idući McMahon i uvijek je to uzimao zdravo za gotovo.
No to se nije dogodilo.
Većina će reći da je Stephanie bila bolji izbor za to od njega.
Shane ima nešto što ja nemam.
Dopadljiviji je.
No popularnost nije važna u poslu i drago mi je što...
Stephanie je poput oca.
Jaka je.
Ovo je šef.
Shane je drag.
U hrvačkom svijetu, ako je šef drag,
kad ljudi to primijete,
pokušat će ga iskoristiti.
Nasuprot tome, jasno vam je da ne možete iskoristiti Stephanie.
Odmah vam je jasno.
Ti ne znaš što znači biti uspješan, Shane.
Kako bi znao? Prelako odustaješ od svega.
A sad se nosi iz mog ringa.
Tijekom 2010-ih, do početka 2020-ih,
Vince McMahon, Stephanie McMahon i Triple H
bili su troje najmoćnijih ljudi u WWE-ju.
Bilo je mnogo uspjeha u tom razdoblju.
Postojao je WWE Network...
Emitiranje sadržaja i prijenos uživo 24 sata dnevno.
...što je bilo prilično revolucionarno.
Pratili su suvremene društvene medije.
Imali su sve više televizijskih prava.
Sklopili su veliki posao s Peacockom.
Linda McMahon ušla je u vladu Donalda Trumpa.
Vodila je Agenciju za malo poduzetništvo.
No pojavila se konkurencija.
AEW Wrestling pokrenut je 2019.
Zvijezda i potpredsjednik bio je Cody Rhodes.
Tri godine poslije vratio se u WWE.
Mnogo vam hvala što ste došli po mene.
Najljepša hvala.
Cijena dionica neprestano je rasla.
Dakako, nema energiju i vitalnost
koju je imao 1980-ih
ili, posebice, u razdoblju eksplicitnosti.
No Vince stalno stvara nove zvijezde
koje postaju važna lica tvrtke.
Ovaj čovjek, Roman Reigns, postao je zvijezda mainstreama.
Roman Reigns, ljudi!
Zbog uspjeha u tom razdoblju
nije bilo vjerojatno da će Vince otići.
Čak i da je otišao,
tad se činilo da su Stephanie McMahon i Triple H
u položaju da ga naslijede kao rukovoditelji tvrtke.
Što se tiče nasljednika,
ne treba isključiti Shanea i Stephanie.
Ipak, činilo mi se da je Hunter trebao biti ta osoba.
No to su odluke na vrhu o kojima ništa ne znam.
Ima mnogo planova vezano za nasljednika.
No pitanje je koliko ja mogu doprinijeti.
Dobro došli na drugu noć WrestleManije.
Opet ima više od 70 000 posjetitelja...
Onda, kad ćeš...
Mislite li da ćete ikad odstupiti?
- Odstupiti? - Otići u mirovinu?
Mislim li da ću otići u mirovinu?
Ne, nikad neću otići u mirovinu.
Nikad nisam razumio zašto ljudi prestanu napredovati.
Kad prestaneš napredovati, umreš.
Gospodin McMahon!
Neki ljudi žele otići u mirovinu jednog dana.
Što će raditi u mirovini?
Čekaj!
Nemam suosjećanja za takve ljude.
Sranje.
Neka umru.
Ovo je ludo.
Gospodin McMahon ulazi u ring!
Hoće li ikad otići u mirovinu?
Ne.
Nikad.
- Čuli smo zvono. - Zazvonilo je!
McMahon ga je oborio!
Hoće li Vince ikad stati? Neće.
Neće nikad stati zato što to voli. To ne smatra poslom.
Ne mogu vjerovati da McMahon i Austin nazdravljaju na WrestleManiji.
Konačno su... Prerano sam to rekao!
Gospodin McMahon želi izmaknuti, ali Austin ga je srušio!
Ne mogu zamisliti stvarnost
u kojoj Vince McMahon više nije glavni šef u WWE-ju
dokle je god živ.
Što će se dogoditi kad Vince ode u mirovinu?
Eksplozija nuklearne bombe.
LIPANJ 2022.
Hrvački svijet uzdrman je vijestima.
Vince McMahon, osnivač i generalni direktor WWE-ja,
odstupa s položaja predsjednika uprave i direktora.
Wall Street Journal javlja da je McMahon platio bivšoj zaposlenici,
s kojom je navodno imao aferu, tri milijuna dolara da je ušutka.
Počelo je dojavom.
Dojava je bila da je uprava WWE-ja
primila anonimnu e-poruku
u kojoj je pisalo da je Vince McMahon zatajio
aferu sa zaposlenicom tvrtke i potom je zataškao.
Journal na temelju e-poruke poslane članovima uprave WWE-ja javlja:
„McMahon je zaposlio ženu i dao joj plaću od 100 000 dolara,
koju je povećao na 200 000 dolara
nakon što je počeo spavati s njom.
Pošiljatelj e-poruke opisao je tu vezu, tvrdeći da McMahon iskorištava nekog.
Navodno je to bila sporazumna veza,
ali očito je moć bila na strani generalnog direktora.
Kako može biti sporazumno kad je u pitanju vaš šef?
Šef uvijek ima moć. Pogotovo Vince.
Ugovor o prekidu radnog odnosa sprječava bivšu zaposlenicu
da komentira odnos s Gospodinom McMahonom
i da ga vrijeđa.
Osim ugovora o povjerljivosti,
postojala je i politika šutnje.
Vince McMahon ima veliku moć.
Ima utjecaj na karijere drugih ljudi.
Ljudi nisu htjeli govoriti jer su se bojali osvete.
Očekivao sam da će Vince napasti te novinare.
Da se mogao obraniti,
srušio bi im vjerodostojnost.
No nije ih dirao.
To me šokiralo.
To nije Vinceov stil.
McMahon je rekao: „Obvezujem se na suradnju
u istrazi posebnog povjerenstva
i učinit ću sve što mogu da pomognem u toj istrazi.”
Ostaje pred kamerama.
Očekuje se da će večeras nastupiti na SmackDownu. Jake?
Da, naravno.
GOSPODIN MCMAHON
Vince je dao ostavku na mjesto generalnog direktora,
ali ostao je u upravnom odboru i nastavio je voditi kreativni odjel.
Kad je prva priča objavljena, najavili su Vinceov nastup.
Dobro došli u SmackDown!
Pokazao je da ga nije briga za priču
i ostvario je najveću gledanost te godine.
Svi su klicali kao ludi.
Kad su optužbe objavljene,
Kad smo objavili prvi članak,
neki su reagirali tako što su rekli:
„Što ste očekivali?”
Vinceova javna persona u liku Gospodina McMahona
namjerno je bila pretjerana.
To se dovodi u vezu
s predodžbom o njemu kao razvratnoj i seksualno nastranoj osobi
koja se ne može kontrolirati.
Takav je bio njegov javni lik.
Sve je još kompliciranije zbog namjernog dokidanja granice
između fikcije i stvarnosti.
Dobila si posao, Stacy!
Uspjeli smo pokazati da dio onoga što je smatrano šaljivim
i dijelom njegova karaktera
nije bilo tako smiješno, već jako ozbiljno.
Kad smo počeli izvještavati,
otkrili smo neke druge optužbe koje su postojale protiv McMahona.
Žena koja je radila u solariju 2006.
tvrdila je da joj je Vince McMahon pokazao svoje gole fotografije
i da ju je pipkao.
McMahon je zanijekao optužbe.
Tužitelji su odlučili odbaciti slučaj
jer su smatrali da nema dovoljno objektivnih dokaza.
Što to radiš?
Kad se pojavio slučaj iz solarija, Vince je tjednima poslije proširio priču
o tome kako netko sve to izmišlja.
- Upomoć! - Mickie, što radiš?
- Pomozite mi! - Što ti je?
Prestani me dirati!
Izvještavanje je napredovalo.
Nakon prve priče
bilo ih je sve više sa svakim novim izvještavanjem.
Prije tri tjedna Vince McMahon odstupio je s dužnosti direktora WWE-ja
nakon optužbi za seksualno zlostavljanje.
Sad se čini da priča ima nastavak.
Vince McMahon navodno je pristao platiti dvanaest milijuna dolara četirima ženama
u razdoblju od 16 godina, kako navodi Wall Street Journal.
Ti su dogovori obustavili optužbe o seksualnom zlostavljanju.
Neke su optužbe bile ozbiljnije.
Najozbiljnija optužba tiče se nagodbe za sedam i pol milijuna dolara.
McMahon ju je sklopio s bivšom hrvačicom.
Tvrdila je da ju je prisilio na oralni seks.
Odbila je njegove daljnje nasrtaje, zbog čega joj nije obnovio ugovor.
Vince je uvijek mislio da može preživjeti sve.
Samo dva tjedna poslije,
iz vedra neba, u petak, Vince je odstupio s dužnosti.
SA 77 GODINA, VRIJEME JE DA SE POVUČEM.
Objavili su vijest u petak. Do samog kraja
željeli su veću gledanost u petak navečer.
Zato je to bio petak popodne.
Stephanie je otvorila šou.
Ranije večeras
moj otac Vince McMahon
povukao se iz WWE-ja.
Završila je svoj kratki govor.
„Posvetio je život tomu” i slično. A zatim: „Idemo. Hvala, Vince.”
Bodrila je ljude: „Hvala, Vince.”
Hvala, Vince.
Upravo sam to i očekivao.
Ipak, bio je to šok i bilo je čudno
samo zato što je Vince četrdeset godina vodio tu tvrtku.
Iznenada, u jednom danu, sve se promijenilo.
U svlačionici je zavladala nesigurnost.
Nastao je kaos
zato što su se svi pitali kako će WWE izgledati bez Vincea.
Isprva sam mislio, ako Vince ode
da će Stephanie predstavljati tvrtku,
a Paul Levesque upravljati razvojem.
U osnovi, to se i dogodilo.
Misliš da će posao opstati bez njega?
Idemo, Vince!
Iskreno?
- Hvala ti. - Ništa. Hvala tebi.
Bez Vincea, mislim da neće.
Kad se povukao,
svi su bili zadovoljni jer je dobio ono što zaslužuje.
Je li nakon toga ikoga briga? Ne znam.
Bok!
Više bi nas zanimalo vidjeti njegov povratak.
To bi nas više zabavilo.
Nitko nije tako opak kao Vince McMahon.
I dalje stvara skandale...
a skandali prodaju karte.
Hoće li se Vince vratiti?
U pitanju je hrvanje i sve ostalo.
Ja...
Rekao bih da hoće.
SIJEČANJ 2023.
Došlo je do velikih promjena u WWE-ju iz Stamforda.
Većinski vlasnik Vince McMahon vratio se u WWE kao predsjednik uprave.
Stephanie McMahon, kći Vincea McMahona,
dala je ostavku na mjesto izvršne direktorice WWE-ja.
Na Wall Street očekuju da će prodati
tvrtku vrijednu šest milijardi dolara.
Kako ste reagirali kad se Vince vratio?
To...
Bilo je čudno.
Nije me iznenadio Vinceov povratak.
Iznenadilo me iznenađenje drugih.
Slušao sam dva tjedna o tome
da Vince postaje nemiran i da se želi vratiti.
Nisam znao hoće li biti u stanju.
Već sam znao da je uprava jednoglasno odlučila
da ga ne žele natrag.
GLASALI SU PROTIV MCMAHONOVA POVRATKA
Ipak, imao je potrebne glasove.
Vratio se i zamijenio članove uprave.
Nakon nekoliko dana Stephanie je dala ostavku.
Stephanie McMahon dala je izjavu na Twitteru.
„WWE je u tako snažnoj poziciji
da sam odlučila vratiti se na dopust
te napraviti korak dalje i podnijeti službenu ostavku.”
Vince je rekao kako misli da nikad nije trebao odstupiti.
No nagovorili su ga na to.
Rekao je da ga je nagovorio netko tko mu je blizak.
Možete izvući zaključak iz toga.
Vince se nasilu vratio.
Čini mi se
Da Stephanie nije htjela ostati u tvrtki
u kojoj će biti Vince.
Nije bila prisiljena otići.
Znaš da te stalno dovodi u položaj da se moraš boriti s njim.
Znaš to, zar ne?
Tako se čini.
Ne, Steph. Molim te.
- Izvolite. - Hvala.
Nemam pojma što se dogodilo da Stephanie napusti tvrtku.
Dave Meltzer, Shoemaker
i svi ostali koji lažu i iznose pretpostavke
ne znaju ništa.
Kad se Vince vratio, odmah su razgovarali o prodaji.
Objavili su da prihvaćaju ponude.
WWE PRODAN EDNEAVORU, NASTAJE GIGANT
Sad je službeno.
Endeavor je najavio da će se WWE i UFC ujediniti
u globalnu tvrtku za sport i zabavu vrijednu 21 milijardu dolara.
Zajedno će se WWE i UFC zvati TKO Group.
Prodaja tvrtke strateškoj tvrtki poput Endeavora
bila je genijalna ideja.
Razmislite. To je novi izazov za Vincea.
ENDEAVOR I WWE UDRUŽUJU SNAGE
Više neće nadgledati samo jednu, nego dvije tvrtke.
Vjerojatno je zamisao bila prodati tvrtku,
ali tako da Vince i dalje ima glavnu riječ.
Vince će biti predsjednik uprave,
ali bit će u drukčijem položaju.
Dioničari WWE-ja imat će samo 49 % tvrtke,
a Endeavorovi dioničari 51 %.
Više nema apsolutnu kontrolu kao u WWE-ju.
Tvrtka je u vašoj obitelji 70 godina.
Je li ovo težak dan?
Ne, ovo je sjajan dan.
Sve se treba razvijati. Kako obitelj, tako i posao.
Sve se treba razvijati kad za to postoji razlog.
Ovo je ispravna poslovna odluka. Zasad je i ispravna obiteljska odluka.
Neće postojati nova verzija Vincea McMahona.
Postao je prevelik za obiteljski posao.
Trebao je postati prikladan za stručnjake iz velikih korporacija
koji će donositi mnoge odluke.
Nije važno prezime. Nije važno obiteljsko nasljeđe.
Važno je tko je najkvalificiraniji.
Živimo po zakonu džungle.
A lav koji i dalje vlada ovim kraljevstvom
upravo to i želi.
Tvrtka je sad jako uspješna.
Posjećenost je najbolja od 2002.
Više ljudi nego ikad gleda važne događaje.
Sponzorstva su veća nego ikad prije.
Dobit i prihod veći su nego ikad prije.
Ljudi podržavaju proizvode za zabavu.
Nije ih briga za moralna načela čovjeka koji predstavlja taj proizvod.
Žele zabavu.
World Wrestling Entertainment potpisao je ugovor vrijedan pet milijardi dolara
o prikazivanju svoje tjedne, prepoznatljive emisije Raw na Netflixu.
DVADESET TREĆI SIJEČNJA 2024.
PRELAZAK NA NETFLIX NAJAVA POSLA S WWE-JOM
Vidjeli ste neke epizode ove emisije?
Da.
Što mislite?
Loše su.
Nisu uopće ujednačene.
Senzacionalističke su.
Mislim da su tako napravljene.
Sve se svodi na to da ocrnite Vincea.
„Prikažimo ga seronjom kad god možemo.”
Blizu sam svemu tomu.
Živim to. Shvaćam to osobno.
Je li nam promaklo nešto o Vincu?
Da, njegova ljudskost.
Vince je biznismen,
ali ima i drugu stranu.
Kad mi je supruga oboljela od raka,
Vince se potrudio da dobije najbolju skrb.
Prognozirali su da će živjeti još četiri godine.
U najboljem slučaju.
To je bilo prije 24 godine.
Samo zato što se Vince McMahon pobrinuo
da dobije najbolju dostupnu skrb.
To nije dokumentarac o Vinceu, njegovom životu i njegovoj priči.
Htjeli ste prikazati Vincea McMahona kao seronju.
„Prikažimo ga kao što većeg seronju.”
Da je zaista tako, podržao bih vas.
Ali nije.
DVA DANA POSLIJE
Osnivač i bivši generalni direktor WWE-ja
suočava se s novim optužbama o seksualnom nasilju i podvođenju.
U uznemirujućoj novoj tužbi ističu da je Vince McMahon
seksualno zlostavljao i podvodio bivšu zaposlenicu.
Izvor mi je javio da je tužba pokrenuta.
Razlog je bila tema tog sudskog spora.
Pišem o tužbama zbog podvođenja i seksualnog zlostavljanja.
Ljudi u WWE-ju nisu ostavljali dojam da znaju da se tužba sprema.
Štoviše, izvori su mi rekli da su iznenađeni.
Bok. Kako si?
Tužiteljica Janel Grant, koja je radila ondje do ožujka 2022.,
tvrdi da ju je McMahon prisilio na seks s njime i drugima
u sjedištu WWE-ja u zamjenu za siguran posao.
Janel Grant je žena o kojoj smo prvi put izvještavali 2002.
Grant u tužbi tvrdi da afera nije bila sporazumna.
U tužbi se ističe seksualno zlostavljanje i seksualno neprimjereno ponašanje.
Tvrdi da je bila silovana.
Namamili su je onamo pod krinkom napredovanja u karijeri.
Seksualno ju je iskoristio
i podvodio drugim muškarcima upravo Vince McMahon.
Kad je tužba podnesena,
nisam mislio da me nešto u njoj može šokirati, ali bio sam zatečen.
Bio sam zaprepašten.
Grantičine tvrdnje uključuju seksualne činove poput pražnjenja crijeva,
vezanja...
Grantica tvrdi da ju je zlostavljao seksualnim igračkama
nazvanima po hrvačima.
Ova je tužba posebna po tome
što je Janel Grant priložila tekstualne poruke
koje je dobila od Vincea McMahona.
Tužba je sadržavala prijepise vulgarnih poruka koje je McMahon slao
i koje su bile eksplicitne, mračne i sadističke.
„Samo te ja posjedujem
i kontroliram tko će te hebati.”
Istina, vidjeli smo samo njezine poruke,
one koje je željela da vidimo, a možda ćemo vidjeti i ostale.
Ipak, dobili smo uvid u tu vezu.
To se ne vidi često,
pogotovo ne u slučaju neravnoteže moći.
Ovo je jedan od besramnijih slučajeva koje sam vidjela unutar neke tvrtke.
Direktor zapravo ne poduzima mjere
kako bi sakrio što čini.
U tužbi ga također optužuju
da je dijelio eksplicitne fotografije na kojima je Grantica s drugima u WWE-ju,
uključujući neimenovanog hrvača
kojeg je tvrtka 2021. pokušala ponovo zaposliti
bez njezine privole.
Izvori su nam potvrdili da je riječ o Brocku Lesnaru,
jednoj od najvećih zvijezda WWE-ja.
Ona tvrdi da je McMahon podijelio eksplicitne fotografije s njim
i rekao joj da mu se sviđa ono što vidi.
Kad je zvijezda pristala na novi ugovor,
McMahon joj je rekao da je seks s njom dio pogodbe.
Glasnogovornik Vincea McMahona je izjavio:
„Ova je tužba puna laži,
sramotnih i izmišljenih događaja.
To je osvetničko iskrivljivanje istine.
Odlučno će se braniti.”
TKO Group, matična tvrtka WWE-ja,
tvrdi da optužbe shvaća ozbiljno
i da će se pozabaviti njima.
DAN NAKON TUŽBE JANEL GRANT
Osnivač WWE-ja Vince McMahon odstupio je s mjesta predsjednika uprave
u matičnoj organizaciji hrvačke tvrtke.
McMahon niječe optužbe i kaže da odstupa
„iz poštovanja prema WWE Universeu”.
Odstupio je dan nakon podizanja tužbe,
što pokazuje da se nešto promijenilo.
U novoj je tvrtki i više nema kontrolu kao nekad.
Ako netko zatraži da ode, mora otići.
U tom trenutku Vince je posve istisnut sa svih položaja u TKO-u i WWE-ju.
Nakon optužbi Janel Grant
pojavile su se glasine i optužbe iz različitih izvora.
- Evo Ashley! - Dolazi!
Ashley Massaro 2016. je tvrdila da ju je silovao muškarac
koji se predstavljao kao vojni liječnik za vrijeme turneje WWE-ja po Kuvajtu.
Optužila je WWE
da nisu ozbiljno shvatili njezine optužbe.
Rekla je da je Vince McMahon znao za to
i da je WWE prikladno zataškao slučaj kako bi zaštitio posao.
WWE je dao izjavu i zanijekao te tvrdnje.
Rekli su da nikad nisu obaviješteni o tome
i da bi u suprotnom prijavili slučaj.
Deset godina poslije, 2019.
Massaro je pronađena mrtva. Navodno se ubila.
Nakon optužbi Janel Grant
odvjetnik Ashley Massaro
objavio je njezinu prethodnu izjavu
u kojoj ona tvrdi da joj se Vince McMahon nabacivao.
Vince je bio poznat po takvom ponašanju.
Massaro je rekla da ga je odbila i tvrdila
da je Vince reagirao objavom priča
samo kako bi je osramotio.
Sad ćeš plakati?
Molim te, Vince. Ne čini to. Ne zbog toga. Ne...
Plakat ćeš?
Suspendirana si na neodređeno!
Otkad su ga maknuli s posla,
Vince je prodao sve dionice tvrtke i otišao.
Za WWE je bilo sjajno
što su mogli nastaviti bez Vincea.
Napredovali su bez Vincea.
Počinje druga noć
WrestleManije!
Ovaj tjedan oborili smo rekorde na društvenim medijima,
u prodaji robe i u sponzorstvima.
Oborili smo sve rekorde prodaje karata.
Ovo je provjereno bila najveća WrestleMania svih vremena.
Evo vašeg pobjednika!
I novog...
Posljednje pitanje. Po čemu će pamtiti Vincea?
Po čemu će ga pamtiti? Bože...
On je...
Pamtit će ga po...
Ne znam. On...
Čovječe. Teško pitanje.
Po čemu će Vince McMahon ostati zapamćen?
Čovječe. Dobro pitanje.
Možda ne biste trebali pitati mene.
Što mislite, kako će ljudi pamtiti Vincea?
Kao najvećeg promotora ikad.
Zaslužio je to.
Iako mi se ne sviđa sve što čini,
ne možete mu to oduzeti.
Ako želite pravi uvid u Vincea McMahona i profesionalno hrvanje,
postoji mnogo pozitivnosti i negativnosti.
On je najvažnija osoba u povijesti hrvanja.
U najboljim godinama bio je pravi kreativni genij,
ali daleko od toga da je svetac.
On je čovjek koji uvijek želi još.
Imam nezajažljivu glad za životom
i želim još i još!
To ne prestaje.
Tako nešto postižete.
Milijun, milijardu, deset milijardi.
Idemo.
Sve ove godine profesionalno hrvanje prikazuje život na vrlo jednostavan način.
Postoje pozitivci i negativci.
Poanta je priče o Vinceu McMahonu da život nikad nije tako jednostavan.
Morate biti u stanju shvatiti suprotnosti.
Vince McMahon stvorio je nešto što volimo.
S druge strane,
on je iznimno problematičan,
možda i prezira vrijedan čovjek.
Sigurno bi volio da ga pamte kao legendu koja je stvorila WWE,
ali sve dobro što je učinio
nerazdvojivo je od svega lošeg što je učinio.
Što je moja ostavština? Nemam je.
Svi imaju neko mišljenje o tome tko je Vince McMahon.
Ljudi me uopće ne poznaju.
Mnogi su godinama brkali
moj lik televizije sa mnom.
Kad se pogledam u zrcalo, znam tko sam.
Poznajem taj odraz.
Opišite Vincea McMahona.
To bi bilo jako teško.
Da vidimo. Egomanijak. Promotor tijela.
Netko tko stalno treba novi izazov.
Seksualno aktivan. Psihološki oštećen.
Paradoks nad paradoksima.
Samo sebi trebam zahvaliti.
Ja sam sve postigao.
Postigao sam to sam...
Katkad je granica između stvarnosti i mašte
uistinu nejasna u našem poslu.
Katkad zabavljači počnu vjerovati u sebe.
Počnu vjerovati u svoj lik.
Osoba u potpunosti gubi osjećaj tko je.
Postaje lik.
Ne zovem se Vince. Zovem se Gospodin McMahon.
I sam se pitam što je lik, a što sam ja.
Valjda su pomiješani.
Rekao bih da je jedan od njih prenaglašen,
ali nisam siguran koji.
Protiv Vincea McMahona vodi se kriminalistička istraga
zbog optužbi za podvođenje i seksualno neprikladno ponašanje.
Brock Lesnar nije javno komentirao svoju upletenost u te optužbe.
Tužba Janel Grant je obustavljena dok traje federalna istraga.
Prijevod titlova: Andrea Šimunić